title: "Bloatware"
text: "Bloatware es Software of sen Apps, wat bi en nii Reekenmaskiin me langs kum. Senerlig es dit bi Smartphones en Tablets, aur des fuaral diarfuar koopet uur, dat em diarme \u00f6n't Internet \u00f6nerwai es.\n\nDiarme uur dit Giraat \u0101pbl\u00f6\u00f6gen, en dit meent dit Uurt Bloat.\n\nBloatware, Daatensk\u00fc\u00fcl en Konten\nBloatware skel dit fuar di N\u00fcter iinfach maaki en aarberi me dit Giraat, man fuar di Miist fan des Programi es en Konto n\u00f6\u00f6rig, em skel h\u00f6m bi sin ain Giraat \u00f6nmel'.\nSa sen bi en Samsung-Giraat Apps, hur em en Samsung-Account fuar n\u00f6\u00f6rig es sa \u00fcs uk en Kontrakt aur Daatensk\u00fc\u00fcl. Diaraur hen es fuar di App-Shop en hok fan di Apps, wat me dit Bidreftssysteem Android, wat t\u00f6 Google jert, en Google-Konto en en Daatensk\u00fc\u00fcl-Kontrakt me Google n\u00f6\u00f6rig.\n\nKen em Bloatware deinstaliari?\n\nHat es forskelig, wat h\u00f6m deinstaliari of t\u00f6mendst deaktiviari let.\n\nWan em dit weet wel, da halt em di Finger leenger \u00fcp dit Symbool fan di App, en da kumt sa'n litj Men\u00fc\u00fc. Wan diar \"deinstallieren\" stuunt, da ken em dit wechmaaki, man aaftinoch giar bluat \"deaktivieren\", da bihalt em di App man di mut n\u00f6nt muar d\u00f6 of ombifortel.\n\nRochten \n\nWan Apps sa \u00fcs di Galaxy Store fan Samsung jam gaar ek deaktiviari let wel, da ken em di Rochten wechnem. Diarfuar uk \u00fcp dit Symbool hual, bi dit litj Men\u00fc\u00fc \u00fcp \"App-Info\" gung en di Rochten d\u00f6\u00f6rgung.\nAchter\u00f6n sw\u00fcget uk des App.\n\n>> \u00d6n dit Skelt rochts sjocht em boowen, dat di App Daaten fingen of stj\u00fc\u00fcrt heer. Ik haa man n\u00f6nt aur di Galaxy-Store maaket! N\u00fc es man Heliginj, wel ik h\u00f6\u00f6pi.\n\nGoogle Play Store s\u00f6ner Konto\nWan em Apps sa \u00fcs di miist Banking-Apps haa wel of tw\u00fcngen uur, dat des n\u00f6\u00f6rig sen, da mut em des aaftinoch fan di Google Play Store haali.\nDes giar man bluat me Google-Konto en Rekl\u0101mi-ID fan Google. Wan em dit ek wel, da ken em man di Aurora-Store dialleer, man ek j\u00fcst fan di Google-Store. Em fent \u00f6n't Nat apk-Pakeeti, hur em dit anonyym me instaliari ken.\n\nAurora es man uk ek dit Seekerst, en diarom ken em uk gur ee\u0111er Alternatiiven luki sa \u00fcs des bi F-Droid \u00f6nb\u00f6\u00f6ren uur.\n\nLuki uk jir\n \"Mobilsicher\" aur Bloatware en wat em diarfuar uk nem ken.\n\nDigit\u0101ltechnik\nApps fuar Android"